รัฐบาลไทย-ข่าวทำเนียบรัฐบาล-รมว.สธ. ปิยะสกล เน้น ประชารัฐ เป็นฐานสร้างระบบที่ดีเพื่อบรรลุเป้าหมายการพัฒนาที่ยั่งยืน (SDGs)
วันอังคารที่ 23 พฤษภาคม 2560
รมว.สธ. ปิยะสกล เน้น ประชารัฐ เป็นฐานสร้างระบบที่ดีเพื่อบรรลุเป้าหมายการพัฒนาที่ยั่งยืน (SDGs)
รัฐมนตรีว่าการกระทรวงสาธารณสุข กล่าวถ้อยแถลงในที่ประชุมสมัชชาอนามัยโลก สมัยที่ 70 “การสร้างระบบที่ดีเพื่อการมีสุขภาพดีในยุคเป้าหมายแห่งการพัฒนาที่ยั่งยืน”
รัฐมนตรีว่าการกระทรวงสาธารณสุข กล่าวถ้อยแถลงในที่ประชุมสมัชชาอนามัยโลกสมัยที่ 70“การสร้างระบบที่ดีเพื่อการมีสุขภาพดีในยุคเป้าหมายแห่งการพัฒนาที่ยั่งยืน” ยึดแนวทางประชารัฐ เน้นการทํางานร่วมกันระหว่างภาคส่วน และพลังสนับสนุน3ด้าน ย้ําการมีสุขภาพดีจะช่วยให้บรรลุเป้าหมายอื่นๆ ของการพัฒนาที่ยั่งยืน พร้อมหารือทวิภาคีรัฐมนตรีว่าการกระทรวงสาธารณสุขสิงคโปร์
ศ.คลินิก เกียรติคุณ นพ.ปิยะสกลสกลสัตยาทร รัฐมนตรีว่าการกระทรวงสาธารณสุข กล่าวถ้อยในที่ประชุมสมัชชาอนามัยโลกสมัยที่ 70 ณ นครเจนีวาสมาพันธรัฐสวิสในนามของประเทศไทย ภายใต้หัวข้อการสร้างระบบที่ดีเพื่อการมีสุขภาพดีในยุคเป้าหมายแห่งการพัฒนาที่ยั่งยืน (Building Better Systems for Health in the Age of Sustainable Development) ซึ่งมีประเทศสมาชิกองค์การอนามัยโลก 194 ประเทศเข้าร่วม ว่า เป้าหมายแห่งการพัฒนาที่ยั่งยืน (SDGs) เป็นกรอบในการกําหนดนโยบายสาธารณะที่สําคัญของทุกประเทศทั่วโลก เป็นเป้าหมายที่ยิ่งใหญ่และท้าทาย ครอบคลุมการแก้ปัญหาของสังคมในทุกมิติ และต้องอาศัยการทํางานร่วมกันระหว่างภาคส่วนที่เข้มแข็งในการแก้ไขปัญหาของการพัฒนา อาทิ ความยากจน ความหิวโหย ความไม่มั่นคงทางอาหาร คุณภาพของการศึกษา การว่างงาน และได้ย้ําว่าการมีสุขภาพดีจะนําไปสู่การบรรลุเป้าหมายอื่นๆ ของการพัฒนาที่ยั่งยืนด้วย
กระทรวงสาธารณสุขไทยจําเป็นต้องออกมาตรการควบคุมปัจจัยเสี่ยงที่สําคัญซึ่งเป็นสาเหตุการเสียชีวิตอันดับต้น ได้แก่ การควบคุมการบริโภคยาสูบ เครื่องดื่มแอลกอฮอล์ เครื่องดื่มและผลิตภัณฑ์ที่มีน้ําตาลสูง โดยใช้มาตรการการเพิ่มภาษี หรือการจัดการด้านสิ่งแวดล้อม รวมทั้งมาตรการควบคุมฉลาก โฆษณาและการตลาดผลิตภัณฑ์ที่เป็นอันตรายต่อสุขภาพ ซึ่งมาตรการดังกล่าวต้องได้รับการสนับสนุนจากภาคส่วนที่เกี่ยวข้อง และได้เรียกร้องให้องค์การอนามัยโลกสนับสนุนให้ประเทศสมาชิกออกมาตรการดังกล่าว
ในการสร้างระบบเพื่อบรรลุการมีสุขภาพดีในยุคเป้าหมายแห่งการพัฒนาที่ยั่งยืน จําเป็นต้องมีพลังสนับสนุน3ด้าน ประกอบด้วย1.พลังสังคม คือ การมีส่วนร่วมจากทุกภาคส่วนในการกําหนดนโยบายสาธารณะ ซึ่งสมัชชาสุขภาพแห่งชาติของไทยเป็นตัวอย่างที่ดีของกระบวนการจัดทํานโยบายสาธารณะโดยการมีส่วนร่วมของทุกภาคส่วน2.พลังความเชื่อมั่นและการมีวิสัยทัศน์ร่วมกันของทุกภาคส่วน และ3.ระบบธรรมมาภิบาลที่ดี มีการใช้อํานาจทางกฎหมายที่โปร่งใส รับฟังเสียงของประชาชน และมีผู้นําที่มีคุณธรรม
“เป็นหน้าที่ของทุกคนในสังคมที่จะต้องช่วยกันสร้างสุขภาพ โดยระบบเพื่อสุขภาพไม่ใช่ระบบสุขภาพ และระบบสุขภาพไม่ควรเป็นหน้าที่ของบุคลากรทางการแพทย์เท่านั้น แต่ต้องเป็นระบบของประชารัฐที่เปิดโอกาสให้ทุกภาคส่วนเข้ามามีส่วนร่วม ในการดําเนินงานเพื่อบรรลุเป้าหมายแห่งการพัฒนาที่ยั่งยืนนั้น จําเป็นต้องมีหลักการทั้ง 2 ด้านคือ ทุกนโยบายสาธารณะคําถึงด้านสุขภาพ(Health in all policies) และนโยบายสุขภาพที่คํานึงถึงผลประโยชน์ของนโยบายสาธารณะ (All in health policies)” รัฐมนตรีว่าการกระทรวงสาธารณสุขกล่าว
ในโอกาสนี้ ได้หารือทวิภาคีกับนายกัน คิม ยอง(H.E.Mr.Gan Kim Yong) รัฐมนตรีว่าการกระทรวงสาธารณสุขสิงคโปร์ เกี่ยวกับความคืบหน้าการให้วัคซีนไข้เลือดออก ซึ่งสิงคโปร์กําลังพิจารณาให้วัคซีนไข้เลือดออก กับประชาชนในพื้นที่เสี่ยงและมีการระบาด พร้อมทั้งได้แลกเปลี่ยนมาตรการการเฝ้าระวังและควบคุมโรคนําโดยแมลงโดยเฉพาะไข้เลือดออกทั้งนี้ รัฐมนตรีว่าการกระทรวงสาธารณสุขสิงคโปร์ ได้แสดงความขอบคุณกระทรวงสาธารณสุขไทยที่เป็นผู้ริเริ่มในการจัดประชุมทางไกลรัฐมนตรีสาธารณสุขอาเซียนผ่านระบบวิดีโอเมื่อปีที่ผ่านมาเพื่อการป้องกันและควบคุมโรคติดเชื้อไวรัสซิกาในภูมิภาคอาเซียนส่งผลให้สามารถควบคุมการระบาดของไวรัสซิกาในภูมิภาคได้อย่างมีประสิทธิภาพ